২৫ ফেব্রুয়ারি র‌্যাপিড অ্যাকশন ব্যাটেলিয়ান (র‌্যাব) নিহত বিমান ছিনতাইকারীর পরিচয় প্রকাশ করে এবং তিনি র‌্যাবের অপরাধী তালিকাতে রয়েছেন বলে জানায়। তার নাম পলাশ আহমেদ যিনি মাহিবি জাহান নামেও পরিচিত। তিনি নারায়ণগঞ্জ জেলার সোনারগাঁও উপজেলার পিরোজপুর ইউনিয়নের দুধঘাটা গ্রামে জন্মগ্রহণ করেন। তার পিতার নাম পিয়ার জাহান ও মাতার নাম রীনা বেগম। পলাশ, ঢাকা থেকে চট্টগ্রামগামী অভ্যন্তরীণ রুটের যাত্রী ছিলেন। টিকেট অনুযায়ী তার নাম "আহমেদ/মো. পলাশ" এবং তিনি "১৭এ" আসনের যাত্রী ছিলেন। এরপূর্বে ১৭ বছরের এক কিশোরীকে অপহরণের একটি মামলায় তিনি ২০ দিন কারাবাস করেন। ২০১১ সালে স্থানীয় তাহেরপুর ইসলামিয়া আলিম মাদ্রাসা থেকে দাখিল পাশ করে সোনারগাঁও ডিগ্রী কলেজে ভর্তি হন এবং উচ্চ মাধ্যমিক সম্পন্ন না করেই শিক্ষাজীবনের ইতি ঘটে।

পলাশ ‘কবর’ নামে একটি স্বল্পদৈর্ঘ্য চলচ্চিত্র নির্মাণ করেন যা ২০১৭ সালের ৩১ ডিসেম্বর অনলাইনে প্রচার হয়। তিনি বাংলাদেশের জাতীয় চলচ্চিত্র পুরস্কারপ্রাপ্ত অভিনেত্রী সিমলার সাবেক স্বামী। সিমলার সাথে বিয়ের পূর্বে ২০১৪ সালে বগুড়ায় মেঘলা নামের একজনকে বিয়ে করেন এবং সেখানে এক সন্তানের জন্ম হয়। পরবর্তীতে তাদের বিচ্ছেদ ঘটে।

ছিনতাই
তদন্ত
বিমান
ছিনতাইকারী